**FM i fiskeri den 29. september 2019**

**Ref: Kirsten og Britta**

Lørdag d. 29 september stod den på FM i fiskeri.

Vi mødtes i Vedbæk havn kl 07.45, hvor vi gik ombord på fiskekutteren ”Jaws”.

Kl. 8.00 lagde vi fra havn. Der var morgenmad og kaffe i kabyssen, imens kaptajnen sejlede os ud til det første sted at fiske.

Der blev ringet på klokken. Og så var det ellers bare i gang. Hurtigt kom de første sild i land. Der blev fisket indtil kl 11.30. Så var det tid til en pause – og smørrebrød mm.

På trods af at vi sejlede rundt og ind imellem lagde os forskellige steder, blev det desværre kun til sild. Men nogle stykker fik også fanget rigtig mange. Der var også nogle få torsk, som desværre var alt for små.

Så kl 14.30,da det var tid til at sejle mod land igen, måtte vi desværre konstatere, at der blev ingen vindere i år, da der kun blev fanget sild.

Men vi havde alligevel en god dag, og vi var heldige med vejret. Det begyndte faktisk først at regne, da vi var færdige og klar til at sejle tilbage til Vedbæk havn.

Kl ca. 15.00 var vi i havn og kunne sige tak for denne gang. 😃